Ֆինանսական մոդելավորման աշխարհի գավաթ

Ֆինանսական մոդելավորման աշխարհի գավաթ (ՖՄԱԳ), կիբերմարզական մրցույթ ֆինանսական աշխարհում, որը հիմնված է Microsoft Excel ծրագրի բազայի վրա։

ՖՄԱԳ առաջին մրցաշարը կազմակերպվել է 2020 թվականի սեպտեմբերին և իր մեջ ներառել է հետևյալ մրցույթները․

 Ֆինանսական մոդելավորման աշխարհի գավաթ 
 Microsoft Excel-ի աշխարհի առաջնություն
 Microsoft Excel-ի քոլեջի մարտահրավեր

Ֆինանսական մոդելավորման աշխարհի գավաթ

Նկարագրություն, մրցույթի ձևաչափ և միավորների հաշվարկ 
ՖՄԱԳ-ը Microsoft Excel-ի մոդելավորման ամենամյա մրցույթ է։

Մրցույթն անցկացվում է հունվարից նոյեմբեր ամիսների ընթացքում, բաղկացած է ութ մրցափուլից, յուրաքանչյուր մրցափուլը տևում է 48 ժամ։

Յուրաքանչյուր փուլում տրվում է երեք առաջադրանք, մեկից հինգ էջ երկարությամբ, վերջում բազմակի ընտրությամբ կամ լրացնող հարցերով։ Թեև մրցույթի անվանումը վերաբերում է ֆինանսական մոդելավորմանը, այնուամենայնիվ ոչ բոլոր առաջադրանքներն են վերաբերում ֆինանսական մոդելավորմանը։ Առաջադրանքներից շատերը հիմնված են բիզնես մոդելավորման կամ տվյալների մոդելավորման վրա։

Միավորները բաշխվում են․

 ըստ կատարված առաջադրանքների քանակի (միավորները տարբերվում են կախված առաջադրանքների բարդության աստիճանից)
 ըստ առաջադրանքների կատարման արագության (10 միավոր րոպեում տրվում է միայն այն դեպքում, եթե մասնակիցը վաստակել է 900 առաջադրանքային միավոր)։

Յուրաքանչյուր մրցափուլի հաղթող վաստակում է 1000 միավոր, մյուս մասնակիցները ստանում են իրենց միավորները համապատասխան իրենց կատարած առաջադրանքների։

Վերջնական արդյունքը հիմնված է յուրաքանչյուր մրցակցի ցուցաբերած արդյունքների վրա լավագույն 6 մրցափուլերի ընթացքում, վատագույն 2 մրցափուլերի արդյունքները հաշվի չեն առնվում։

Ձևաչափի փոփոխություններ 

 2020՝ մեկնարկել է 2020 թվականի սեպտեմբերին։ Բոլոր 8 մրցափուլերը խաղարկվել են եզրափակիչում,
 2021՝ մրցափուլերի թիվը ավելացել է և դարձել 12։ Յուրաքանչյուր մասնակցի վատագույն 2 մրցափուլերի արդյունքները հաշվի չեն առնվել։
 2022՝ մրցափուլերի թիվը նվազել է և դարձել 8։ Առաջադրանքի հեղինակները չեն կարող ավելի բարձր ժամանակային բոնուս ստանալ մյուս մասնակիցների համեմատ։ Լավագույն ընկերության մրցանակը հանվեց։
 2023՝ առաջադրանքների հեղինակները չեն կարող լինել մրցափուլի միակ հաղթողները։

Մրցույթի վիճակագրություն

Գրանցված արդյունքներ

Microsoft Excel-ի աշխարհի առաջնություն

2021 
2021 թվականին անցակցվել է առաջին անգամ։ Առաջնությունն առանձին իրադարձություն էր և նրա արդյունքները որևէ կերպ չէին ազդում ֆինանսական մոդելավորման աշխարհի գավաթի արդյունքների վրա։

Մրցաշարը բաղկացած էր որակավորման փուլից, որտեղ բոլոր մասնակիցներից եզրափակիչ անցնում էին 128 լավագույնները։

Որակավորման փուլը սկսվեց նոյեմբերի 13-ին և շարունակվեց մինչև դեկտեմբեր։ Առաջնության վերջին երեք փուլերը անցկացվեցին 2021 թվականի դեկտեմբերի 11-ին և հեռարձակվեցին իրենց պաշտոնական YouTube ալիքով և ESPN3 հեռուստաընկերությամբ։ Եզրափակիչում հաղթող է ճանաչվել ավստրալիացի Էնդրյու Նգայը՝ 734–280 հաշվով հաղթելով կանադացի Մայքլ Ջարմանին։

2022 
Ինչպես իր նախորդը, այն նույնպես բաղկացած էր որակավորման փուլից, որտեղից հաջորդ փուլ անցնում էին 128 լավագույնները։

Որակավորման արդյունքներ (թոփ 20) 
Որակավորման 377 մասնակիցներից 128 լավագույնները անցել էին եզրափակիչ։ Վարկանիշային աղյուսակը լավագույն քսանյակը հետևյալ տեսքն ուներ․

Գրաֆիկ

2023 
2023 թվականի առաջնությունը անցկացվելու է փոփոխված ձևաչափով։ Որակավորման փուլը բաժանված է ինը մասի, որոնք կոչվում են «Ճանապարհ դեպի Լաս Վեգաս» և մեկ առանձին որակավորման փուլ։ Այնուամենայնիվ, եզրափակիչի 128 մասնակիցները դեռ կմրցեն մեկը մյուսի դեմ, որոնցից լավագույն 8-ը կհանդիպեն եզրափակչում։ Եզրափակիչը տեղի կունենա Լաս Վեգասում։

Microsoft Excel-ի քոլեջի մարտահրավեր 
Մեկնարկել է 2022 թվականին, այն Ֆինանսական մոդելավորման աշխարհի գավաթի և Microsoft Excel-ի աշխարհի առաջնության միավորումն է՝ նախատեսված քոլեջի ուսանողների համար։ Մասնակիցները կարող են մրցել ինչպես անհատական, այնպես էլ թիմով։

Առաջին անգամ մասնակցել են 2730 ուսանող 93 երկրներից և 596 համալսարաններից ու քոլեջներից։ Ընդհանուր մրցանակային ֆոնդը կազմում էր 30 000 ԱՄՆ դոլար։

Այլ մրցույթներ 
Բացի հիմնական մրցույթներից ՖՄԱԳ կազմակերպում է նաև այլ օժանդակ մրցույթներ, Microsoft Excel-ին հատուկ մրցամարտեր։ Որոշ իրադարձություններ ուղիղ հեռարձակվում են և հետաքրքրվողները կարող են դիտել դրանք։

Ներքևում ներկայացված է մրցամարտերի ցանկը։

Ծանոթագրություններ

Արտաքին հղումներ 

 Official website

Ֆինանսներ
Մայքրոսոֆթ Օֆիս
Ամառային երիտասարդական վիքիճամբարի հոդվածներ